సుధేష్ణ ఓదార్పు1
సుదేష్ణ ఓదార్పు
'నన్నిటులా దురాత్ము సదనంబునకుం జనుమన్న జంతకు'- 'నేను ఎంత చెప్తున్నా వినకుండా నన్ను దుష్టుడైన కీచకుని ఇంటికి పంపించిన ఆ సుదేష్ణ దగ్గరికి పోయి', -'ఈ బన్నము లన్నియుం దెలిపి ప్రయ్యిడనే' - 'జరిగిన పరాభవాన్నంతా చెప్పి నాకెందుకు ఇటువంటి స్థితి కల్పించావు అని ఆమెను నిలదీస్తాను'. అనుకుని ద్రౌపది దుమ్ము కొట్టుకున్న శరీరంతో, విషణ్ణ వదనంతో, వీడిపోయిన కేశభరంతో, దైన్యానికి ప్రతిరూపంగా సుదేష్ణ వద్దకు బయలుదేరింది. 'చనిన న య్యెలనాగయు,'– ద్రౌపదిని చూచి సుదేష్ణ ఏం తెలియనట్లుగా, -'సంభ్రమంబు దెచ్చుకొని,'- ఆశ్చర్యం తెచ్చుకొని, స్వయంగా కలిగిన ఆశ్చర్యం కాదు, తెచ్చిపెట్టుకున్న ఆశ్చర్యంతో 'తా నెఱుంగని తెఱగుఁ దాల్చి'- తనకేమీ తెలియదనే అమాయికత్వాన్ని ప్రదర్శిస్తూ, -'శాఠ్యమున నుమ్మలించి',- కపటమైన దుఃఖాన్ని తెచ్చి పెట్టుకుని 'ఉమ్మలించి పాంచాలి తోడ ఎలుగు వేరొక భంగిగా ఇట్టులనియె'- డగ్గుత్తిక చెందిన స్వరంతో సైరంధ్రితో ఇలా అన్నది.
'ధరణీ పరాగంబు వొరసి ధూసరితమై చేడియ నీ మేను చెన్ను దఱిఁగెఁ'- నీ శరీరం అంతా దుమ్ము కొట్టుకుపోయింది, 'ఏది కారణమున ఎవ్వ రెచ్చోట నీ కేమి కీ డొనర్చిరి'- ఏకారణంగా నీకింత కీడు ఎవరు తలపెట్టారు?, -'వారిఁ జంపుదు నొంపుదు భంగపఱుతు నిడుమ పఱతు చెఱుతు'- సాంత్వనవాక్యాలు పలుకుతున్న సుదేష్ణను ద్రౌపది తీక్ష్ణంగా చూసిందేమో! సుదేష్ణ పదాలన్నీ తడబడ్డాయి. 'చంపుదు నొంపుదు భంగపఱుతు నిడుమ పఱతు చెఱుతు' అన్ని ప్రతిక్రియలూ గబగబా చెప్పింది. అని 'ఇత్తెఱంగు నాకుం జెప్పుమనిన' - జరిగిన విషయాన్ని తనకు చెప్పమని అడుగుతున్న సుదేష్ణను ద్రౌపది మౌనంగా ఒక చూపు చూసి, 'నీ వెఱింగియు నెఱుగమి భావించిన ఇంక నేమని పలుకం గలదాన,'- నీకు అన్నీ తెలిసి కూడా ఏమీ తెలియనట్లు నటిస్తే నేను ఏమని చెప్పగలను?', -'అయినను వినుము'- అయినా వినాలనుకుంటున్నావు కాబట్టి చెప్తాను విను.' అని సైరంధ్రి యిట్లనియె.'
'నను నీవప్పుడు సూతుమందిరమున న్మద్యంబుఁ దెమ్మన్న,'- 'నీవు ఆ కీచకుని మందిరంలో మద్యం తెమ్మని పంపినప్పుడు,' 'పోయిన ఆతం డవినీతి చేసినను'- 'అతడు నన్ను అవమానించబోతే నేను,' 'చేయీక'- అవకాశాన్ని ఇవ్వక, 'మత్స్యావనీశునాస్థానము దిక్కు వే చనిన' - కీచకుని బారినుండి తప్పించుకోబోతూ విరాటమహారాజుకొలువువైపు వెళ్ళాను.' 'అచ్చో' -అచ్చట, 'తీవ్రకోపంబున న్వెనుకన్ గూడఁగ ముట్టి' - కీచకుడు నన్ను తరుముతూ నా వెనుకనే వచ్చి ఉచితానుచితాలు మరచి, 'పట్టికొని తన్నెం బల్కు లిం కేటికిన్'- నన్ను పట్టుకుని క్రిందపడవేసి తన్నాడు. ఇంతకంటే నేనేం చెప్పగలను'. అని, 'ఏర్పడం బలికిన'. ద్రౌపది మాటలకు సుదేష్ణ సమాధానం చెప్పాలి కదా! 'ఖేదముదక్కు,'- 'నీవు దుఃఖాన్ని విడిచిపెట్టు.' 'ఈ క్షణమ ఆ కీచకు దండితుఁ జేసి నీకు ఆహ్లాదమొనర్తు నేనని నయంబున కేకయ రాజపుత్రి అత్యాదర వృత్తితో అనునయం బొనరించిన,'- 'అలాగా? నీవు బాధ పడవద్దు. ఇప్పుడే ఆ కీచకుడిని నేను దండించి ఉచితమైనరీతిలో శిక్షించి నీకు సంతోషాన్ని కలిగింపచేస్తాను'.
అని సుదేష్ణ పలికిన మాటలను విని 'పాండుసుతవల్లభ ఆలముచేసి ఇట్లనున్'.ద్రౌపది 'నువ్వు అతడిని ఏమి చేయగలవు' అని నిర్లక్ష్యంగా చూసి, 'నీవింత యలుగ నేటికి', -"ఓ సుదేష్ణాదేవీ! నువ్వింతగా కోపించనక్కరలేదు'. 'నా వంతయుఁ బౌరజనమనః ఖేదము' - నాదే కాదు అక్కడ సభలో ఉన్న పౌరజనుల ముఖకవళికలల్లో గోచరించిన వారి మనోభావాలను నేను గమనించాను. వాళ్ళందరి ఖేదము, నా దుఃఖానికి', 'ఒక్కావంత ద్రిక్కకుండఁ గళావంతులు మత్పతులు కలరు పగదీర్పన్,'- 'నా భర్తలు ఉన్నారు. వారు తగిన రీతిలో ప్రతీకారం తప్పక తీర్చుకుంటారు. నువ్వింతగా శ్రమ పడనక్కరలేదు.' -'అనిన సుదేష్ణయుఁ దత్పరిజనములు వెఱఁ బొంది,'- ద్రౌపది అన్న మాటలకు ఆమె గుండెల్లో రాయి పడింది. 'ఎన్ని సాంత్వనములు సెప్పినఁ దేఱద మజ్జన భోజనములకుం జొఱద ద్రుపదసంభవ యెట్లున్'- సుదేష్ణ ఎన్ని విధాలుగా నచ్చచెప్పినా వినక, భోజనం చేయక కోపంతో వెడలిపోయింది.
sudheshna odaarpu1
sudeshna odaarpu
'nannitula duraatmu sadanambunakum janumanna jantaku'- 'nenu entha cheptunna vinakunda nannu dushtudaina keechakuni intiki pampinchina aa sudeshna daggariki poyi', -'ee bannamu lanniyum delipi prayyidane' - 'jarigina paraabhavaannantaa cheppi naakenduku ituvanti sthiti kalpinchavu ani aamenu niladeestaanu'. anukuni droupadi dummu kottukunna sareeramtho, vishanna vadanamtho, veedipoyina keshabharamtho, dainyaaniki pratiroopamgaa sudeshna vaddaku bayaluderindi. 'chanina na yyelanagayu,'– droupadini chuuchi sudeshna yem teliyanatlugaa, -'sambhramambu dechukoni,'- aascharyam tecchukoni, swayamgaa kaligina aascharyam kaadu, tecchipettukunna aascharyamtho 'taama nerungani thengu dalchi'- tanakemi teliyadane amaayikatvaanni pradarsistuu, -'saatyamuna nummalinchi',- kapatamaina dukkhanni tecchi pettukuni 'ummalinchi paanchaali thoda elugu veroka bhangigaa ittulaniye'- dagguttika chendina swaramtho sairandhritho ilaa annadi.
'dharani paragambu vorasi dhusaritamai chediya nee menu chennu dainge'- nee sareeram antaa dummu kottukupoyindi, 'edhi kaaranamuna ev rechota nee kemi kee donarchiri'- ekaaranamgaa neekinta keedu evaru talapettaaru?, -'vaari jampudu nompudu bhangaparutu niduma payatu chenutu'- saantvanavaakyaalu palukutunna sudeshnanu droupadi teekshnamgaa chusindemo! sudeshna padaalannii tadabaddaayi. 'champudu nompudu bhangaparutu niduma payatu chenutu' anni pratikriyaluu gabagaba cheppindi. ani 'itterangu naakum jeppumanina' - jarigina vishayaanni tanaku cheppamani adugutunna sudeshnanu droupadi mounamgaa oka chuupu chusi, 'nee veangiyu needami bhaavinchina inka nemani palukam galadaana,'- neeku annee telisi kuudaa emi teliyanatlu natiste nenu emani cheppagalanu?', -'ayinanu vinumu'- aina vinaalanukuntunnaavu kabatti cheptaanu vinu.' ani sairandhri yitlaniye.'
'nanu neevappudu soothumandiramuna nmadyambu demmanna,'- 'neevu aa keechakuni mandiramlo madyam temmani pampinappudu,' 'poyina aatam davineeti chesinanu'- 'atadu nannu avamaaninchabothe nenu,' 'cheyeeka'- avakaasaanni ivvaka, 'matsyaavaneesunaasthaana dikku vee chanina' - keechakuni barinundi tappinchukobothoo viraatamahaaraajukoluvavu vellaanu.' 'achho' -achata, 'teevrakopambuna nwenukan goodenaga mutti' - keechakudu nannu tarumutuu naa venukane vachi uchitaanuchitaalu marachi, 'pattikoni tannem balku lim ketikin'- nannu pattukuni krindapadavesi tannadu. intakante nenem cheppagalanu'. ani, 'erpadam balikina'. droupadi maatalaku sudeshna samadhanam cheppali kada! 'khedamudakku,'- 'neevu dukkhanni vidichipettu.' 'ee kshanama aa keechaku danditu jesi neeku aahlaadamonarthu nenani nayambuna kekaya rajaputri atyaadara vruttitoe anunayam bonarinchina,'- 'alaga? neevu baadha padavaddu. ippude aa keechakudini nenu dandinchi uchitamainareetilo sikshinchi neeku santoshaanni kaligimpachestaanu'.
ani sudeshna palikina maatalanu vini 'paandusutavallabha aalamuchesi itlanun'.droupadi 'nuvvu atadini emi cheyagalavu' ani nirlakshyamgaa chusi, 'neevinta yaluga netiki', -"oo sudeshnadevi! nuvvintagaa kopinchanakkaraledu'. 'naa vantayu bourajanamanah khedamu' - naade kaadu akkada sabhalo unna pourajanula mukhakavalikalallo gocharinchina vaari manobhaavaalanu nenu gamaninchaanu. vallandari khedamu, naa dukkhaniki', 'okkaavanta drikkakunde galaavantulu matpatulu kalaru pagadirpan,'- 'naa bhartalu unnaaru. vaaru tagina reetilo prateekaaram tappaka teerchukuntaaru. nuvvintagaa shrama padanakkaraledu.' -'anina sudeshnayu datparijanamulu vean bondi,'- droupadi anna maatalaku aame gundello raayi padindi. 'enni saantvanamulu seppin deera majjana bhojanamulakum jora drupadasambhava yetlun'- sudeshna enni vidhaalugaa nachacheppina vinaka, bhojanam cheyaka kopamtho vedalipoyindi.